ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
[bookmark: _Hlk178933916] -  privind aprobarea  Planului Urbanistic de Detaliu „Extindere construcție C1 şi schimbare de destinație din locuință ȋn afterschool P+1E”

	Având în vedere:
- referatul de aprobare, înregistrat sub nr. 21595/13.12.2024, prin care primarul oraşului propune aprobarea Planului Urbanistic de Detaliu „Extindere construcție C1 şi schimbare de destinație din locuință ȋn afterschool P+1E”;
- raportul de specialitate întocmit de compartimentul de resort, înregistrat sub nr. 21596/13.12.2024 ; 
	- raportul informării şi consultării publicului înregistrat sub nr. 3080/ 22.02.2024;
	- referatul înregistrat sub nr. 18258/29.10.2024 cu privire la transparenţa decizională;
	- Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
- Legea nr. 350/2001 privind amenajarea teritoriului şi urbanismul, cu modificările şi completările ulterioare;
	- avizul secretarului general al orașului Boldești-Scăeni, înregistrat sub nr.           21597/13.12.2024;
- avizului comisiei de specialitate nr. 2 - pentru administrarea domeniului public şi privat, gestionarea serviciilor de interes local;
	În temeiul dispoziţiilor art. 129 alin. (2) lit. c) , alin. (6) lit. c),  art. 139 alin. (3) lit. e) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

Consiliul Local al oraşului Boldeşti-Scăeni, întrunit în ședința publică extraordinară în data de 18.12.2024, adoptă prezenta hotărâre:

	Art.1. Se aprobă Planul Urbanistic de Detaliu „Extindere construcție C1 şi schimbare de destinație din locuință ȋn afterschool P+1E”, conform anexei, parte integrantă din prezenta hotărâre.
	Art.2. Planul Urbanistic de Detaliu aprobat la art. 1 este valabil pe durata de valabilitate a Planului Urbanistic General aprobat prin H.C.L. 84/30.06.2011 și prelungit prin H.C.L. 87/24.06.2021. 
Art.3. Prezenta hotărâre se comunică Serviciului urbanism, amenajarea teritoriului, achiziții publice,  cadastru, control  comercial şi transport  local, informatică şi se aduce la cunoştinţă publică  prin publicarea pe pagina de internet boldeşti-scaeni.ro, în secțiunea Monitorul Oficial Local.

